Imperiets Love

*Denne artikel er just begyndt. Tag ikke dens indhold som det står, endnu.*

Lovene er skrevet på baggrund af Oprøret og grundlæggelsen af Rigstinget , hvor staten gik fra at være et monarki til at være et oligarki. Statens embeder kan groft set opdeles i de Adelige og Magistrene , hvor de Adelige har ansvaret for landet, har Magistrene først og fremmest en støttende funktion til de Adelige og sekundært ansvar for det åndlige og de Adeliges morale.

De Imperiale Love er delt op i dokumenterne "Lendisborg Traktaten", "Æreskodekset", "Etikette for Det Imperiale Rigsting" og "Grundlag for Borgerskab og Bånd".

## Lendisborg Traktaten

Da Imperiet blev genskabt efter Oprøret blev det samlet på baggrund af Lendisborg Traktaten, der blev fastsat af Fyrsterne, Magisterierne og Stormesteren af Lendis Vogtere . Traktaten indeholder en række pointer, der ligger til grund for Imperiets styring og som bekræfter de Adeliges rettigheder og pligter i det nye Imperium. Traktaten er bindene for de Adelige, men påvirker mest Fyrsterne og deres landejende Vasaller.

Tiltag der er indført gennem Traktaten:

* Det Imperiale Rigsting
* Neutralt Lendisborg, beskyttet af Lendis Vogtere

Adeliges rettigheder bekræftet af Traktaten:

* Hoved- og Halsret over undersåtter (Retten til at dømme og straffe)
* Skatteopkrævning og tarifer
* Person bond (Retten til at have bønder)
* Landseje
* Forsvar (Retten til at have eget militær)

Adeliges pligter bekræftet af Traktaten:

* Beskytte sine undersåtter
* Deltagelse i Rigstinget
* "Støtte aktivt op om det samlede Imperium"

#### Om Det Lendiske Imperium

§1. Det Lendiske Imperium, for fremtiden omtalt Imperiet, er en forening af alle suveræne Fyrster på det kontinentale Amos og Øerne, for fremtiden omtlat Amos.

Stk. 2. Ethvert del af Amos, høre under Imperiets autoritet.

Stk. 3. Ethvert menneske i Amos er underlagt Imperiet.

§2. Imperiet er hersket af Det Imperiale Rigsting, for fremtiden omtalt Rigstinget.

Stk. 2. Rigstinget består af alle Imperiets Fyrster, eller deres udvalgte repræsentant.

Stk. 3. Rigstinget, med 2/3 stemmer, er den eneste autoritet der kan skabe Love, der dækker det samlede Imperium, for fremtiden kaldt Imperiale Love.

Stk. 4. De Impeiale Love har autoritet over alle i Imperiet, inklusiv Adel og Fyrster.

Stk. 5. Rigstinget er ledt af en Rigskansler, hvis opgave det er at være Ordstyrer og indkalde til møder.

Stk. 6. Rigstinget skal mødes en gang hvert kvartal.

Stk. 7. Rigskansleren sidder så længe der ikke er flertal imod denne i et møde ved Rigstinget.

§3. Rigstinget mødes i Imperiets Hovedstad, Lendisborg.

Stk. 2. Lendisborg er neutral grund, administreret af Lendis Vogtere.

Stk. 3. Ingen, undtagen medlemmer af Lendis Vogtere, må medbringe mere end 100 våbenbærende personer inden for en dagsrejse af Lendisborg.

Stk. 4. Stormesteren af Lendis Vogtere har taleret ved Rigstinget, men ikke stemmeret.

#### Om Adelens Ret

§1. Adel er bestemt af slægt.

Stk. 2. Alle slægter der har underskrevet Lendisborg Traktaten er Adelige.

Stk. 2. Enhver Fyrste kan ophæve en slægt til Adel.

§2. Adelige har ret til at eje land i Imperiet.

§3. Adelige har hoved og halsret over Bønder båndet til dem og Borgere der bor i deres land.

Stk. 2. Denne ret indebære at nedsætte love i eget land, der ikke bryder med de Imperiale Love.

Stk. 3 Denne ret indebære at dømme Bønder båndet til den pågældende Adelige og Borgere i det pågældende land, som det findes passende af den pågældende Adelige.

§4. Adelige har ret til at opkræve skatter og told af rigdommene i deres land.

Stk. 2. Rigstinget kan, med simpelt flertal, nedsætte en Imperial Skat.

§5. Adelige har ret til at have personer i bundet tjeneste, kaldet bønder.

§6. Adelige har ret til at have våbenførende personer i deres tjeneste og bruge disse til at udføre den Adeliges vilje.

#### Om Adelens Pligt

§1. Adelige har pligt til at beskytte deres Borgere, Bønder og Edsvorene Vasaller.

§2. Fyrster har pligt til at deltage i Rigstinget, enten direkte eller gennem en repræsentant.

§3. Alle Adelige har pligt til at støtte aktivt op om det samlede Imperium.

§4. Alle Adelige er forventet at deltage i og støtte Det Imperiale Hof.

## Æreskodekset

At være Adelige kræver at man opfører sig Ædelt, der er derfor en række forventninger til hvordan disse opfører sig. Dette dokument er en af de ældste "lovtekster" om at være Adelig i Amos og det blev godkendt af Rigstinget til at skulle ligge til grund for de Adeliges opførelse i det nye Imperium.